laion/Wikipedia-Exotic huggingface dataset:
דאגלס אושרוף

דאגלס אושרוף (באנגלית: Douglas Osheroff; נולד ב-1 באוגוסט 1945 באברדין שבוושינגטון) הוא פיזיקאי יהודי אמריקאי, שזכה בפרס נובל לפיזיקה בשנת 1996. פרק זה לוקה בחסר. אנא תרמו לוויקיפדיה והשלימו אותו. דאגלס אושרוף נולד באברדין (וושינגטון) למשפחת מהגרים יהודים מרוסיה. השתלם במכון הטכנולוגי של קליפורניה. קיבל תואר דוקטור ב-1973 באוניברסיטת קורנל. שימש כחוקר פיזיקה של חומר מעובה באוניברסיטת סטנפורד. בתחילת שנות ה-70 של המאה ה-20 עסק יחד עם דייוויד לי ורוברט ריצ'רדסון במחקר בו גילו כי הליום הוא מהגזים המעטים בעלי מקדם ג'ול-תומסון שלילי בתנאי לחץ וטמפרטורה סטנדרטיים. פירוש הדבר שכאשר מניחים לו להתפשט מלחץ גבוה ללחץ נמוך, הגז מתחמם. רק מתחת לטמפרטורת האינוורסיה שלו - כ-32 עד 50 קלווין בלחץ אטמוספירי - הוא מתקרר בשעת ההתפשטות. כאשר מקררים את ההליום לטמפרטורה שמתחת ל-K 2.175 הופך ההליום לנוזל-על (superfluid) ומשנה את תכונותיו, הוא נע ללא חיכוך, צמיגותו נעלמת לחלוטין, ומוליכות החום שלו גבוהה, היכולת לזרום במדרון עולה וחדירות דרך פתחים זעירים (מצב זה נקרא גם Helium II). על גילוי זה קיבל פרס נובל לפיזיקה ב-1996, יחד עם דייוויד לי ורוברט ריצ'רדסון. אושרוף השתתף בוועדת החקירה שבדקה את אסון מעבורת החלל קולומביה. מדיה וקבצים בנושא דאגלס אושרוף בוויקישיתוף דאגלס אושרוף, באתר פרס נובל (באנגלית) אבי בליזובסקי, ‏חתן פרס נובל לפיזיקה דאגלס אושרוף ישתתף בכינוס האגודה הישראלית לפיזיקה שיתקיים באוניברסיטת תל אביב, באתר "הידען", 2 בדצמבר 2010 אבי בליזובסקי, ‏אילו היו מקשיבים לפיינמן בצ'לנג'ר, אסון קולומביה לא היה מתרחש, באתר "הידען", 3 בפברואר 2011 דאגלס אושרוף, באתר אנציקלופדיה בריטניקה (באנגלית) ערך זה הוא קצרמר בנושא פיזיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
רונן פרי

רונן פרי (נולד ב-1974) הוא פרופסור מן המניין בפקולטה למשפטים באוניברסיטת חיפה, מומחה לדיני נזיקין. פרי נולד בתל אביב. למד בפרויקט המחוננים של משרד החינוך בבית הספר על שם א.ד. גורדון ובתיכון אילון בחולון. קיבל תואר ראשון בהצטיינות מהפקולטה למשפטים באוניברסיטת תל אביב (1996). את התואר הראשון השלים כעתודאי במסגרת התוכנית החד-תחומית לתלמידים מצטיינים ע"ש עדי לאוטמן. בין השנים 1997–2000 שירת כקצין מחקר והדרכה ולאחר מכן כקצין ייעוץ בפרקליטות הצבאית. בהמשך שנת 2000 השלים את עבודת הדוקטורט בפקולטה למשפטים באוניברסיטה העברית בירושלים במסגרת המסלול הישיר בהנחיית השופט בדימוס יצחק אנגלרד. קיבל את התואר בהצטיינות יתירה (Summa cum laude). בין השנים 2000–2002 למד בבית הספר למדעי המחשב באוניברסיטת תל אביב. מכהן כחבר סגל בפקולטה למשפטים באוניברסיטת חיפה משנת 2001 וכמרצה מן החוץ בבית הספר למנהל עסקים באותה האוניברסיטה. בשנת 2008 קודם לדרגת פרופסור חבר ובשנת 2012 לדרגת פרופסור מן המניין. היה חוקר אורח באוניברסיטת ניו יורק, באוניברסיטת אוקספורד, באוניברסיטת וינה ובאוניברסיטת פומפאו פאברה בברצלונה. ספרו "ריקושטים כלכליים" (2002) עוסק בנזקי ריקושט, ומאמריו עוסקים במיוחד בדיני נזיקין (ובפרט בגבולות עוולת הרשלנות), דיני ביטוח, דיני חוזים ותורת המשפט. כמו כן עוסק פרי במחקרים אמפיריים על המשפט. פרי הוא עורך בכיר בכתב העת "Journal of Tort Law", חבר מערכת לשעבר ב-"Law & Social Inquiry", חבר מערכת ב-"Asian Journal of Law and Economics", ועורך ראשי של כתב העת "דין ודברים". כמו כן משמש מאז 2010 כרפורטר של ישראל ב"ספרי השנה של דיני הנזיקין באירופה" ובפרויקטים הבינלאומיים של האגודה העולמית לדיני נזיקין (World Tort Law Society). כיהן כיושב ראש האגודה הישראלית למשפט פרטי, מנהל את המרכז הבינלאומי לסיכון, אחריות וביטוח ע"ש וילי ז' אפטוביצר, חבר ב-European Law Institute, באקדמיה הגלובלית הצעירה (GYA), במרכז האירופי לדיני נזיקין וביטוח וב-World Tort Law Society (בשנים 2018–2021 כראש פרויקט המחקר על personality rights). זוכה פרס פתאל לחקר המשפט לשנת תשע"ה. דף הבית באוניברסיטת חיפה פרסומים אישיים במערכת SSRN רונן פרי, באתר גוגל סקולר
דייוויד לי (פיזיקאי)

דייוויד מוריס לי (באנגלית: David Morris Lee; נולד ב-20 בינואר 1931, ניו יורק) הוא פיזיקאי יהודי אמריקאי, שזכה בפרס נובל לפיזיקה בשנת 1996. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. דייוויד לי נולד בניו יורק לאנט לבית פרנקס, מורה, ולמרווין לי, מהנדס אלקטרוניקה, בן למשפחת מהגרים יהודים מליטא ומאנגליה. עשה תואר ראשון באוניברסיטת הרווארד ב-1952, ולאחריו שירת בצבא ארצות הברית במשך 22 חודשים. כשסיים את שירותו הצבאי, עשה תואר שני באוניברסיטת קונטיקט, וב-1959 קיבל תואר דוקטור באוניברסיטת קורנל. שימש כחוקר פיזיקה של חומר מעובה באוניברסיטת ייל. בתחילת שנות ה-70 של המאה ה-20 עסק יחד עם דאגלס אושרוף ורוברט ריצ'רדסון במחקר בו גילו כי הליום הוא מהגזים המעטים בעלי מקדם ג'ול-תומסון שלילי בתנאי לחץ וטמפרטורה סטנדרטיים. פירוש הדבר שכאשר מניחים לו להתפשט מלחץ גבוה ללחץ נמוך, הגז מתחמם. רק מתחת לטמפרטורת האינוורסיה שלו - כ-32 עד 50 קלווין בלחץ אטמוספירי - הוא מתקרר בשעת ההתפשטות. כאשר מקררים את ההליום לטמפרטורה שמתחת ל-K 2.175 הופך ההליום לנוזל-על (superfluid) ומשנה את תכונותיו, הוא נע ללא חיכוך, צמיגותו נעלמת לחלוטין, ומוליכות החום שלו גבוהה, היכולת לזרום במדרון עולה ויש לו חדירות דרך פתחים זעירים (מצב זה נקרא גם Helium II). על גילוי זה קיבל פרס נובל לפיזיקה ב-1996, יחד עם דאגלס אושרוף ורוברט ריצ'רדסון. החל מסוף 2009, מרצה לי באוניברסיטת טקסס A&M. מדיה וקבצים בנושא דייוויד לי בוויקישיתוף אתר האינטרנט הרשמי של דייוויד לי (באנגלית) דייוויד לי, באתר פרס נובל (באנגלית) דייוויד לי, באתר אנציקלופדיה בריטניקה (באנגלית) ערך זה הוא קצרמר בנושא פיזיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
שטיינשניידר

שטיינשניידר (בכתיב יידי: שטיינשניידער; בגרמנית: Steinschneider) הוא שם משפחה יהודי שפירושו "לוטש אבנים", מי שאמון על מלאכת הגילוף (גְליפְּטיקה). האם התכוונתם ל... אריק יאן הנוסן (נולד הרמן (הרשל) שטיינשניידר) – קוסם אוסטרי יהודי הלל נח מגיד שטיינשניידר – ביוגרף וגנאלוג, חוקר תולדות יהודי וילנה משה (מוריץ) שטיישניידר (רמש"ש) – מייסד המחקר המודרני של הביבליוגרפיה העברית, היסטוריון ומזרחן, ממייסדי תנועת חכמת ישראל בברלין
YouPhone

YouPhone (אלון סלולר) הייתה חברת תקשורת שהפעילה רשת סלולרית וירטואלית, במתווה MVNO. היא הוקמה כחברה בת של אלון רבוע כחול ישראל, אך החל מ-2015 היא עברה לבעלות חברת פלאפון תקשורת ופעילותה מוזגה לתוך פעילות פלאפון ומאז אינה פעילה יותר. החברה סיפקה שירותי טלפון נייד באמצעות שימוש בתשתיות פיזיות קיימות של חברת פלאפון. היא החלה את פעילותה במאי 2012. קידומות המספרים שהוקצו למנויים חדשים של הרשת הם: 055-88 ובשל מדיניות ניידות המספרים בישראל ניתן היה להעביר אל החברה מספרים שמקורם בחברות אחרות. פעילות החברה התבססה על רשתות המרכולים מגה ו-AM:PM וכן על רשת תחנות הדלק דור אלון. אופיר דור, פלאפון רוכשת את youphone מקבוצת אלון, באתר כלכליסט, 6 ביולי 2015
כימואינפורמטיקה

כִימוֹאִינְפוֹרְמָטִיקָה (באנגלית: Cheminformatics) עוסקת ביישום של כלים מתחום מדעי המחשב, המתמטיקה, הסטטיסטיקה ותורת המידע כדי לפתור בעיות בכימיה ולעבד מידע כימי רחב היקף. זהו אחד מענפי הכימיה התאורטית המעורב במחקר של אובייקטים של מרחב כימי. כימואינפּורמטיקה מכסה את הייצוג, אחסון, ניהול, ניתוח ושימוש במידע כימי. כימואינפּורמטיקה ממוקמת בצומת של כימיה ומדעי המחשב. בליבה של כימואינפּורמטיקה הוא מושג של מרחב כימי - מכלול של כל האובייקטים הכימיים (תרכובות, תגובות כימיות, זרזים, תערובות, תמיסות, חומרים טבעיים וסינתטיים וכו'). בכימואינפּורמטיקה חיזוי תכונות של אובייקטים כימיים מתבצעת על ידי העברת ערכי תכונות ידועות של אובייקטים כימיים דומים. ברוב המקרים, ניתן לתאר אובייקטים כימיים באמצעות גרפים מולקולריים, ולכן שיטות של תורת הגרפים נמצאות בשימוש נרחב בכימואינפּורמטיקה. הגישה המסורתית לעיבוד מידע כימי היא לחשב את הווקטורים של מתארים (descriptors) עבור כל אובייקט כימי. זה מאפשר ליישם שיטות של סטטיסטיקה מתמטית ולמידה חישובית לעיבוד מידע כימי. הקמת בסיסי נתונים של תרכובות ותגובות כימיות פיתוח שיטות אחזור, אחסון ועיבוד של מידע כימי חיזוי תכונות פיזיקליות וכימיות ופעילויות ביולוגיות של תרכובות כימיות ההמצאה של תרכובות וחומרים כימיים חדשים בעלי תכונות שנקבעו מראש החיפוש אחר תרופות חדשות ויזואליזציה של מרחב כימי אחסון וניתוח של מידע ספקטרלי חיזוי של תגובות כימיות תכנון של סנתזה אורגנית אסטרואינפורמטיקה ביואינפורמטיקה גיאואינפורמטיקה כימיה חישובית כימיה תאורטית פרמקולוגיה למידה חישובית PubChem ChemSpider A.R. Leach, V.J. Gillet An Introduction to Chemoinformatics. Springer, 2003 J. Gasteiger (Ed.), T. Engel (Ed.) Chemoinformatics : A Textbook. John Wiley & Sons, 2004 J. Gasteiger (Ed.) Handbook of Chemoinformatics. From Data to Knowledge. Wiley-VCH, Weinheim, 2003, in 4 volumes J. Bajorath Chemoinformatics: Concepts, Methods, and Tools for Drug Discovery, Humana Press: Totowa, New Jersey, 2004 T.I. Oprea Chemoinformatics in Drug Discovery, Wiley-VCH, 2005 A. Varnek (Ed.), A. Tropsha (Ed.) Chemoinformatics Approaches to Virtual Screening, RSC Publishing, 2008 F. Brown (1998). «Chapter 35. Chemoinformatics: What is it and How does it Impact Drug Discovery». Annual Reports in Med. Chem. 33: 375 F. Brown (2005). «Editorial Opinion: Chemoinformatics – a ten year update». Current Opinion in Drug Discovery & Development 8 (3): 296–302 A. Varnek, I. Baskin (2011). «Chemoinformatics as a Theoretical Chemistry Discipline». Molecular Informatics 30 (1): 20-32 מדיה וקבצים בנושא כימואינפורמטיקה בוויקישיתוף האגודה הבינלאומית לכימואינפורמטיקה וQSAR הצהרת אוברנה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
סולנוקי אולאי

סולנוקי אולאי (בהונגרית: Szolnoki Olaj Kosárlabda Klub) היא קבוצת כדורסל הונגרית מהעיר סולנוק. המתמודדת בליגת העל ההונגרית, הליגה האדריאטית. הקבוצה נוסדה בשנת 1959. בסיום עונת 1987/88 העפילה הקבוצה לליגה הבכירה. בעונת 1990/91 החלה הקבוצה להיחשב לקבוצת צמרת קבוצה כשזכתה באליפות הראשונה. בהמשך הגיעה הקבוצה שלוש פעמים (1993, 1994, 1995) לגמר הגביע ובשלושתם הפסידה לאותה היריבה, בי.סי. קורמנד. בשנות האלפיים המשיכה הקבוצה את ההצלחה כשזכתה בגביע ההונגרי בעונת 2001/02 ובהמשך שלוש פעמים בדאבל. בעונת 2011/12 זכתה באליפות לאחר ניצחון בסדרת הגמר מול קבוצת פלקו סומבטהי 1-3. וזכתה בגביע לאחר ניצחון גמר מול קבוצת אטומרומו 75-85. הקבוצה נחשבת לפופולרית ואהודה מאוד בהונגריה ונתמכת מקהל אוהדים חם ורועש. בעונות 2013/14 ו-2014/15 זכתה הקבוצה פעמיים בדאבל. בעונת 1991/92 החלה הקבוצה להשתתף במסגרת אירופאית באליפות אירופה לקבוצות והפסידה לפרטיזן בלגרד (שזכתה באליפות אירופה) בסיבוב השני. הקבוצה המשיכה לטורניר הגביע האירופי והפסידה לבנפיקה ליסבון לפני שלב הבתים. מאז השתתפה הקבוצה בגביע קוראץ' וביורוצ'לנג'. בעונת 2011/12 הגיעה הקבוצה עד לחצי גמר היורוצ'לנג' והפסידה לקבוצת בשיקטש מילנגז, שזכתה לבסוף בגביע. בעונת 2012/13 משתתפת הקבוצה ביורוצ'לנג'. ולראשונה במסגרת הליגה האדריאטית. הקבוצה מארחת באולם הספורט טיסאליגט המכיל 3,000 מקומות ישיבה. הליגה ההונגרית: אליפות (6): 1991, 2007, 2011, 2012, 2014, 2015 מקום שני: 1993, 2000, 2013 חצי גמר: 1995, 1998, 2010 הגביע ההונגרי: זכייה (6): 2002, 2007, 2011, 2012, 2014, 2015 גמר: 1993, 1994, 1995, 2013, 2016 חצי גמר: 2003, 2009 יורוצ'לנג': חצי גמר: 2012, 2014 ארצות הבריתישראל קייל וילסון ארצות הברית קיפ סטון אתר האינטרנט הרשמי של סולנוקי אולאי
תיכון אבלון

תיכון אבלון (באנגלית: Avalon High) הוא סרט ששודר בערוץ דיסני בשנת 2011 והוא מבוסס על ספרה של הסופרת מג קאבוט. אלי בת ה-16 מגיעה לתיכון אבלון בעקבות עבודתם של הוריה בתור מרצים וחוקרים של ימי הביניים. הסרט מתחיל בחלומה של אלי במלחמה של המלך ארתור. אלי חושבת שהיא והוריה עוזבים את המקום בתוך חצי שנה, אך אימה אומרת לה שהם הולכים להישאר במשך שלוש שנים. אלי יוצאת לריצת בוקר, ומכירה את ויל, ספורטאי מצטיין בתיכון אבלון. ביומה הראשון בתיכון היא מכירה את החברה של ויל-ג'ן, וחברו הטוב ביותר, לאנס. מרקו, אחיו החורג של ויל, מאיים במיילס, החנון של הכיתה. בשיעור של מר מור, המורה להיסטוריה, היא עובדת על עבודה יחד עם מיילס. במהלך הסרט אלי מגלה שמיילס רואה את העתיד. מיילס ואלי עובדים של מסדר הדוב, שהיה קיים בימי המלך ארתור. הם מוצאים דף נסתר בספר על מסדר הדוב, ורואים שביום שיהיה בו מטר מטאורים וליקוי חמה ביחד, גלגול נשמתו של המלך ארתור ייחשף, ומורדריד ינסה להרוס את המלך ארתור. במהלך מסיבה שעורך ויל, תופסת אלי את לאנס וג'ן יחד בחדר בקומה העליונה. אלי מבינה שלאנס וג'ן הם כמו החברים הבוגדים שהיו למלך ארתור. מרקו משביע את אלי לא לומר מילה על כך לויל, ולא, יקרה משהו רע. אלי ומיילס חושדים במרקו-שהוא מורדריד. הסרט מסתיים בכך שכל האבירים והמלך ארתור יושבים בשולחן העגול. אילין "אלי" – ילדה בת 16 שעוברת לתיכון אבלון, פוגשת בויל, ומתאהבת בו. החברה הטובה של מיילס. גלגול נשמתה של גבירת האגם. ויליאם "ויל" (גרג סולקין) – שחקן הפוטבול המצטיין בתיכון אבלון. פוגש באלי, ומתאהב בה. היה החבר של ג'ן אך נפרדו לאחר שג'ן בגדה בו. גלגול נשמתו של המלך ארתור. מיילס – (דבון גריי) החנון של הכיתה. עושה עבודה עם אלי על מסדר הדוב. החבר הכי טוב של אלי. ג'ניפר "ג'ן" – החברה של ויל, אך בגדה בו עם לאנס. מעודדת. גלגולה של גווינביר. לאנס – החבר הכי טוב של ויל. בוגד בויל עם ג'ן. שחקן פוטבול. גלגולו של סר לנסלוט. מרקו – אביו של ויל ואימו של מרקו התחתנו. מרקו עצבני בגלל זה. גלגולו של מורדרד מר מורטון – מורה להיסטוריה. בסוף הספר מועלה חשד שהוא גלגולו של מרלין. אתר האינטרנט הרשמי של תיכון אבלון "תיכון אבלון", במסד הנתונים הקולנועיים IMDb (באנגלית) "תיכון אבלון", באתר נטפליקס "תיכון אבלון", באתר Rotten Tomatoes (באנגלית) "תיכון אבלון", תסריט הסרט באתר Scripts.com (באנגלית) "תיכון אבלון", באתר דיסני+ סרטים (באנגלית) "תיכון אבלון", במסד הנתונים הקולנועיים KinoPoisk (ברוסית)
פיטו אלקסין

פיטואלקסינים (Phytoaleixns) הם מטבוליטים משניים שצמחים מייצרים כחומרי הגנה בתגובה להתקפה או לנזק שנגרם על ידי חרקים, חיידקים, פטריות, קרינה אולטרה-סגוליות חזקה ומצבי עקה שונים. חומרי הגנה אלו, נעדרים בדרך כלל או שהם מצויים ברמות נמוכות בצמחים שלא עברו פגיעה או נזק. במקרה ההפוך, תגובת ההתגוננות של הצמח היא על ידי הפעלת מסלולים מטבוליטים משניים שמביאים לייצורו של הפיטואלקסין. בתגובה זו מעורבים לעיתים גורמים רבים, לרבות ההורמונים (ססטמי) הצמחיים חומצה יסמונית (Jasmonic acid) ומתיל יסמונט. כמו כן, העלות האנרגטית של יצורם של מטבוליטיים משניים בכלל ופיטואלקסינים בפרט לעיתים יקרה מאוד עבור הצמח ויכולה לגרום במקרים מסוימים לפחיתה ביבול בגידולים חקלאים. מדיה וקבצים בנושא פיטו אלקסין בוויקישיתוף Ahnya M. Redman, Donald F. Cipollini Jr, Jack C. Schultz. (2000). Fitness costs of jasmonic acid-induced defense in tomato Lycopersicon esculentum.
נס ברחוב שמונה

נס ברחוב שמונה (באנגלית: batteries not included* - מילולית: "לא כולל סוללות") הוא סרט מדע בדיוני אמריקאי משנת 1987 בבימויו של מתיו רובינס אודות קבוצה של דיירים עניים בבניין דירות בדרום מערב ניו יורק המנסים באופן נואש למנוע מיזם מרושע להרוס את בניין הדירות הישן והרעוע שלהם, כאשר משפחת רובוטים מעופפת זעירה מהחלל החיצון מגיעה לבקר אותם ולסייע להם. התסריט של הסרט היה אמור במקור להיות הבסיס לפרק בסדרת המדע בדיוני "סיפורים מופלאים" אך סטיבן ספילברג אהב את הרעיון במידה כה רבה שהוא החליט להפיק סרט באורך מלא על בסיס התסריט. בסרט מככבים יום קרונין, ג'סיקה טנדי, פרנק מקריי, אליזבת פנה, מיכאל קרמיין ודניס בוטסיקאריס. עלילת הסרט מתמקדת בקבוצת דיירים עניים המתגוררים בבניין דירות ישן ורעוע בדרום מערב ניו יורק אשר כוללת את בני הזוג הקשישים פרנק ופיי ריילי, מתאגרף לשעבר בשם הארי נובל, אישה הרה היספנית בשם מריסה אסטבל, והאמן מייסון ביילור. הדיירים נקלעים לתסבוכת לאחר שיזם מרושע זומם להרוס את הבניין ולבנות במקומו גורד שחקים. לאחר שתושבי הבניין מצהירים כי אין להם כל כוונה לנטוש את הבניין היזם שולח כנופיה מקומית על מנת שזו "תשכנע" את הדיירים באופן אגרסיבי לפנות את דירותיהם תמורת פיצוי הולם. המצב נראה עגום עבור הדיירים עד אשר מופיעים בבניין במפתיע משפחת רובוטים מעופפת זעירה מהחלל החיצון אשר מסוגלים לתקן חפצים שונים ולהחזיר אותם למצבם המקורי. החוצנים אשר מתיידדים עם הדיירים, משתמשים בהמשך ביכולותיהם המתקדמות כדי לגבור על היזם והכנופיה שלו. יום קרונין בתפקיד פרנק ריילי ג'סיקה טנדי בתפקיד פיי ריילי פרנק מקריי בתפקיד הארי נובל אליזבת פנה בתפקיד מריסה אסטבל מיכאל קרמיין בתפקיד קרלוס צ'אבס דניס בוטסיקאריס בתפקיד מייסון ביילור סיפורים מופלאים אתר האינטרנט הרשמי של נס ברחוב שמונה "נס ברחוב שמונה", במסד הנתונים הקולנועיים IMDb (באנגלית) "נס ברחוב שמונה", באתר נטפליקס "נס ברחוב שמונה", באתר AllMovie (באנגלית) "נס ברחוב שמונה", באתר Rotten Tomatoes (באנגלית) "נס ברחוב שמונה", באתר Box Office Mojo (באנגלית) "נס ברחוב שמונה", באתר Metacritic (באנגלית) "נס ברחוב שמונה", באתר אידיבי "נס ברחוב שמונה", תסריט הסרט באתר Scripts.com (באנגלית) "נס ברחוב שמונה", במסד הנתונים הקולנועיים KinoPoisk (ברוסית) נס ברחוב שמונה, קדימון הסרט באתר יוטיוב כיתוב המופיע בדרך כלל על משחקים הנרכשים בארצות הברית, ואשר נדרשות סוללות להפעילם - הסוללות צריכות להירכש בנפרד
שרה תאודורה, קיסרית בולגריה

שרה תאודורה (בבולגרית: Сара Теодора) הייתה אשתו השנייה של איוון אלכסנדר, קיסר בולגריה וקיסרית רעיה של בולגריה. שרה תאודורה נולדה בטרנובו, בירת האימפריה הבולגרית השנייה בשם שרה, בת למשפחת סוחרים יהודים אמידה אשר התגוררה ברובע היהודי שבעיר. ידוע ששם אימה של שרה היה תמרה ובהמשך ניתן השם גם לבתה. ב-1346 נישאה שרה לאיוון אלכסנדר, תחת תאודורה נסיכת ולאכיה, אשר גורשה על ידי הקיסר הבולגרי. שרה אימצה את הנצרות האותודוקסית, אך בני הקהילה היהודית סמכו על חסותה, צברו מעמד חברתי רם יותר בתקופת כהונתה, והעניין הוביל לעימותים מול האוכלוסייה הנוצרית. שרה תאודורה מילאה תפקיד משמעותי בחלוקת האימפריה הבולגרית. מאמצי השכנוע שלה הובילו את איוון אלכסנדר לחלק את ממלכתו בין בניו עוד בימי חייו. בנה של שרה תאודורה, איוון שישמן, קיסר בולגריה שלט במרכז הממלכה ובבירה טרנובו, ובנה של קודמתה תאודורה מוולאכיה, איוון סרצימיר, שלט על נסיכות וידין שבירתה וידין. החלוקה החלישה את האימפריה הבולגרית אשר כבר הייתה בדעיכה, ובהמשך היא נפלה לידי האימפריה העות'מאנית. לשרה תאודורה ואיוון אלכסנדר נולדו חמישה ילדים. איוון שישמן, איוון אסן החמישי שככל הנראה הוצא להורג על ידי העות'מאנים ב-1388, הנסיכה תמרה אשתו של מוראט הראשון סולטאן האימפריה העות'מאנית, הנסיכה מריה (1348–1390) אשתו של אנדרוניקוס הרביעי, קיסר האימפריה הביזנטית, והנסיכות דסיסלאבה וואסיליסה. שרה תאודורה נפטרה ככל הנראה בשלהי שנות ה-80 של המאה ה-14 ונקברה לצד בעלה איוון אלכסנדר בכנסיית סנט פטקה בטרנובו. מדיה וקבצים בנושא שרה תאודורה, קיסרית בולגריה בוויקישיתוף שלמה אברהם רוזאניס, דברי ימי ישראל בתוגרמה, חלק ראשון: ימי הגרושים והנדודים והתיישבות הפליטים בתוגרמה 1300–1520, הוצאת דביר, תל אביב, 1930, עמוד 6. חיים קשלס, קורות יהודי בולגריה, כרך א' – מימי קדם ועד ראשית ממלכת בולגריה השלישית ב-1878, הוצאת דבר, תל אביב, 1971, עמוד 78. חיים קשלס, קורות יהודי בולגריה, עמוד 83.
סיפורים מופלאים

סיפורים מופלאים (באנגלית: Amazing Stories) הייתה סדרת פנטזיה, אימה, ומדע בדיוני אמריקנית אשר נוצרה על ידי סטיבן ספילברג. הסדרה שודרה במקור בערוץ NBC בין השנים 1985 ל-1987. כל פרק מתמקד בעלילות שונות, בעיקר בסוגות הפנטזיה והמדע בדיוני, אשר בסופן היה לעיתים קרובות אלמנט הפתעה. בפרקי הסדרה השונים משתתפים שחקנים נודעים רבים בהם קיפר סאת'רלנד, צ'רלי שין, טים רובינס, מארק המיל, ג'ון ליתגאו, פטריק סווייזי, קווין קוסטנר, דייוויד קרדין, דן אקרויד ודני דה ויטו. הסדרה הייתה מועמדת ל-12 פרסי אמי וזכתה ב-5. על כתיבת התסריט הפרק "The Amazing Falsworth" של העונה הראשונה של הסדרה זכה התסריטאי מיק גאריס בפרס אדגר. התסריט של סרט המדע בדיוני משנת 1987 נס ברחוב שמונה נועד במקור לשמש לבסיס לפרק בסדרה "סיפורים מופלאים", אבל סטיבן ספילברג כה אהב את הרעיון עד כדי כך שהוא החליט להפיק סרט באורך מלא על בסיס התסריט. הסדרה שודרה בישראל בערוץ הראשון בשלהי שנות ה-80. נס ברחוב שמונה "סיפורים מופלאים", במסד הנתונים הקולנועיים IMDb (באנגלית) "סיפורים מופלאים", באתר נטפליקס "סיפורים מופלאים", באתר Rotten Tomatoes (באנגלית) "סיפורים מופלאים", באתר Metacritic (באנגלית) "סיפורים מופלאים", במסד הנתונים הקולנועיים KinoPoisk (ברוסית)
מודל מבנה צסיום כלוריד

מודל מבנה צסיום כלוריד (CsCl) הוא מודל של גביש יוני שבו האניונים נמצאים ב-8 הפינות של תא היחידה הקובי וקטיון אחד באמצע תא היחידה. בצורה אקוולנטית, ניתן לתאר זאת שהקטיונים נמצאים בפינות של תא היחידה והאניון נמצא במרכז. לכל סוג של יון בגביש יש מספר קואורדינציה 8. בין התרכובות בעלות המבנה של צסיום כלוריד: CsCl, CsBr, CsI, CsCN, CuZn, NH4Cl. יוני צסיום גדולים מיוני הנתרן ולכן לא יכולים להתאים למרווחים שבין סריג יוני הכלור. בצסיום כלוריד יוני הכלור מאורגנים במבנה קובי פתוח יותר, כאשר יוני הצסיום ממלאים את המרווחים ביניהם. במבנה של גביש צסיום כלוריד כל יון צסיום מוקף ב-8 יוני כלור וכל יון כלור מוקף ב-8 יוני צזיום. לכן, לצסיום כלוריד יש קואורדינציה 8:8 . תא יחידה של צסיום כלוריד מכיל רק יון אחד מכל סוג. לדוגמה: יש יון צסיום בודד במרכז ויון כלור ( 8 X 1 / 8 = 1 {\displaystyle 8X1/8=1} ) אחד בפינות. כאשר נוצרים כוחות משיכה בין שני יונים בעלי מטענים מנוגדים, משתחררת אנרגיה. ככל שמשתחררת יותר אנרגיה המערכת הופכת ליציבה יותר. כלומר, ככל שיש יותר אינטראקציות בין יונים שליליים וחיוביים, הגביש יהיה יותר יציב. כאשר מקיפים יון חיובי כמו צסיום עם שמונה יוני כלוריד ולא רק שישה (ולהפך עבור יוני כלוריד, כלומר כל יון שלילי של כלוריד מוקף בשמונה יוני צסיום), מתקבל גביש יציב יותר. דבר זה אינו מתקיים במודל גביש של נתרן כלוריד בגלל שיוני הנתרן קטנים מיוני הצסיום. אם הם יסתדרו באותו מבנה כמו של הצסיום כלוריד, כל המבנה יתכווץ והדבר יגרום למגע בין יוני כלור אחד עם השני אשר יביא לכוחות דחייה בין יונים שליליים . בסידור זה כוחות הדחייה גוברים על כוחות המשיכה שיכלו להיווצר בין יון כלוריד לשמונה יוני נתרן. כלומר סידור זה אינו אפקטיבי מבחינה אנרגטית. לעומת זאת כאשר הנתרן הכלורי מסודר במבנה קואורדינציה 6:6 אין כוחות דחייה בין יוני הכלוריד השונים, ולכן זאת הצורה הטובה ביותר לסידור הגביש. כדי לדעת האם תרכובות במבנה צסיום כלוריד או נתרן כלוריד צריך להתייחס ליחס בין הרדיוס של היון השלילי לרדיוס של היון החיובי. אם הרדיוס של היון החיובי גדול יותר ב 73% מהרדיוס של היון השלילי אז מתאפשרת קואורדינציה 8 :8 .כאשר ההפרש בין הרדיוסים 41%-73% אז מתאפשרת קואורדינציה 6: 6 במודל מבנה של צסיום כלוריד, יון צסיום הוא כ 93% מגודלו של יון כלוריד, כלומר היחס בין רדיוסי היונים נמצא בתחום המתאים לקואורדינציה 8:8. לעומת זאת במודל מבנה של נתרן כלוריד יון נתרן הוא כ-52% מגודלו של יון כלוריד, כלומר היחס בין רדיוסי היונים מתאים לקואורדינציה 6:6. Plyushev, V.E. and Stepin, B. D (1975). Аналитическая химия рубидия и цезия. Moscow: Nauka. p. 96.{{cite book}}: תחזוקה - ציטוט: multiple names: authors list (link) Henry Ehrenreich (1984). Solid state physics: advances in research and applications. Academic Press. pp. 29–31. ISBN 978-0-12-607738-4. נבדק ב-4 ביוני 2011. {{cite book}}: (עזרה)
איבראהים סוס

איבראהים סוס (נולד בשנת 1945 בירושלים), הוא סופר ופוליטיקאי פלסטיני. למד באוניברסיטאות בפריז ובלונדון, את הדוקטורט הוא עשה במדעי המדינה בפריז. נוסף על הקריירה הפוליטית שלו, הוא גם פסנתרן, מלחין וסופר. בשנים 1978 – 1992 הוא ייצג את אש"ף בפריז , בשנים 1975 – 1980 באונסקו ובשנים 1983 – 1985 בסנגל. בשנים 1998 – 2003 הוא כיהן בסגן מנהל ארגון העבודה הבינלאומי, והחל משנת 2003 סגן נשיא אוניברסיטת אל-קודס בירושלים. פרחי הזית, 1985 מכתב לחבר יהודי, 1988 (באנגלית 2007) שושני הצל, 1989 תחילה הייתה האבן, 1993 רחוק מירושלים, 1998 קטע מתוך "מכתב לחבר יהודי" התחילו להתלונן אצלי על דברים מוזרים שהתרחשו מסביב לאילן, באתר הארץ, 24 באוקטובר 2001 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יואב הייט

יואב הייט (נולד ב-22 בספטמבר 1966) הוא שחקן ישראלי. הוריו היו חניכי חברת הנוער באושה. יואב הייט נולד וגדל בנוף הגליל (נצרת עילית דאז), בנעוריו היה חבר בלהקת הנוער של נצרת עילית. בצבא שירת בלהקת חילות השדה, יחד עם אלי יצפאן. הוא בוגר הסטודיו למשחק ניסן נתיב 1993. בכיתתו למדו בין השאר יסמין קדר, דלית קהן, ענת פדרשניידר, ניר ארז, גיל צרנוביץ ודנה שרייר. שבועיים לאחר שסיים את לימודיו התחיל לשחק בהצגה "הימלאיה" בפסטיבל עכו. הוא שיחק שש עונות בתיאטרון חיפה. משנת 2008 ועד היום (יולי 2012) משחק הייט בתיאטרון אנסמבל הרצליה. ב-2012 הייט שיחק ב"מסיבת יום הולדת" של הרולד פינטר בתיאטרון "עת" של עודד קוטלר. ב-2011 זכה בפרס על שם גילי בן אוזיליו, בשנה הראשונה לחלוקת הפרס. נשוי לחן (במקור פרינץ), להם שלושה ילדים והם מתגוררים בקיבוץ גבעת חיים איחוד. תיאטרון חיפה רוח ים, עיבוד של אופירה הניג וח'ליפה נאטור לספר "יחסי הסודיים עם קרלה ברוני" מאת עלאא חליחל, בבימויה של אופירה הניג, מאי 2014 בריאת העולם ועסקים אחרים, מאת ארתור מילר, בימוי: וולטר טילמן, 1993. לילה בקניון מאת אורלי קסטל־בלום בית הקפה של ירח אוגוסט, מאת אפרים סידון, על פי המחזה "בית התה של ירח אוגוסט" מאת ג'ון פטריק, בימוי: רוני ניניו בני ערובה מאת עמנואל רובלס המליונרית מנאפולי, מאת אדוארדו דה פיליפו, בבימויו של אהרון אלמוג, 1995 הברבור הקרקס של מקס מדיה וקבצים בנושא יואב הייט בוויקישיתוף יואב הייט, במיזם "אישים" לתיעוד היצירה הישראלית יואב הייט, במסד הנתונים הקולנועיים IMDb (באנגלית) יואב הייט, באתר "אידיבי", מאגר הידע העברי לקולנוע ישראלי ועולמי איתי ולדמן, כבר לא הפוך, באתר nrg‏, 7 בינואר 2004 תמר רז, תפקיד חייו של השחקן יואב הייט: חבר קיבוץ, באתר mynet,‏ 17 ביוני 2012 ציפי שוחט, השחקנים עירית פשטן ויואב הייט הם הזוכים בפרס חדש על שם גילי בן אוזיליו, באתר הארץ, 19 בינואר 2011